Prijatelj iz prošlosti

**Prijatelj iz prošlosti** je peta epizoda sedme sezone Winx Cluba.

## Sažetak

Brafilius sad može rabiti kamen ukraden od Roxy za putovanje u prošlost i također zna kako pronaći životinju s prvom bojom svemira, zahvaljujući informacijama koje mu je vila nehotice dala.

## Radnja

Epizoda počinje u parku prirode Alfee, gdje Roxy plače jer joj je Brafilius ukrao Kamen Uspomena, a sad će on moći putovati kroz vrijeme. Bloom pokušava utješiti Roxy, govoreći da će joj Winxice uvijek biti prijateljice. U špilji u kojoj su Kalshara i Brafilius, ona mu kaže da mora dobiti životinju s prvom bojom svemira, kako bi se dočepala vrhovne moći vilinskih životinja. Tada Brafilius dolazi s krtokopom i kaže Kalshari da joj ima nešto novo za pokazati. Kalshara se srdi jer je donio samo jedan kamen, no Brafilius kaže da je taj kamen poseban, zato što će s njim moći putovati kroz vrijeme, i moći će pronaći životinju koju traže, koja je u čarobnoj prapovijesti.

Kalshara šalje Brafiliusa u prošlost, kako bi pronašao plačke. Brafilius aktivira Roxyn kamen uspomena i budući da je kamenje povezano, otputovat će i Winxice u prošlost. Winxice se opraštaju od Roxy i Specialistâ i putuju u prapovijesno doba. U prošlosti se Winxice pojavljuju u nekim gorama, gdje ima divljih životinja koje lete iznad njih. Stella daje Winxicama kostime slične ovim životinjama, kako bi ostale nezapažene. No divlje životinje napadaju Winxice, zato što su ih vidjele u ovim kostimima. Životinje uništavaju platformu na kojoj su bile Winxice, a one padaju. Bloom kaže da se moraju transformirati, no Stella kaže da mogu letjeti krilima te kostimâ, i one počinju letjeti.

Winxice otkrivaju da Brafilius kontrolira neke od divljih životinja. Brafilius naređuje životinjama da napadnu Winxice, zato što su životinje hipnotizirane uz pomoć čarolije. Brafiliusova životinja ispaljuje projektile koji uništavaju krila kostimâ Winxica, a Winxice počinju gubiti visinu. Brafilius će sad moći nastaviti svoju misiju na tlu. Stigavši na tlo, Winxice otkrivaju da su sletjele na vrh golemog jajeta koje se počinje izlegati. Unutar jajeta novorođen je dinosaur, a čim se izleglo vjeruje da su Winxice njegova obitelj. Winxice odlučuju da će pronaći dinosaurovu majku, i idu s bebom dinosaurom. Stella Winxicama daje novu odjeću, no sada dinosaur ne prepoznaje Winxice i zbuni se.

Dinosaur počinje plakati i uzmaknuti. Layla mu daje loptu napravljenu od Morphixa, i počinje se igrati s njom. Winxice počinju tražiti plačke, no ne pronalaze nijednu životinju u blizini, i Winxice moraju biti na oprezu. Winxice se počinju umarati, a Stella čini čaroliju kako bi se pojavila neka osvježavajuća pića od voća. No dinosaur ih jede zajedno s čašama. Stella stvara druge sokove, no ispada da su oni na vrhu kamuflirane životinje. Winxice otkrivaju da na tom području postoji mnogo životinja, samo su bile zakamuflirane i sve se počinju pomicati. Pronalaze i dinosaurovu majku, koja dolazi k Winxicama. No kasnije bebu dinosaura i njegovu majku uplašuje plačko kojeg traže. Ono, kojeg je Layla kasnije nazvala “Squonk”, pojavljuje se ispred njih. Stella ga vrijeđa i Squonk počinje plakati, a njegove suze preplavljuju cijelo područje. Winxice i beba dinosaur gotovo su se utopili u struji Squonkovih suza.

Winxice se odlučuju transformirati kako bi spasile bebu dinosaura, zato što njegova majka ne može. Bloom spašava bebu dinosaura, a njegova im se majka zahvaljuje. Winxice nastavljaju tražiti plačka, dok ga i Brafilius traži. Zmija uzrokuje da Brafilius padne sa svoje životinje, jer je zmija bila prestrašena njegovim izgledom. On pronalazi Squonka, no biljka mesožderka grabi ga i Squonk bježi.

Winxice konačno pronalaze Squonka, no Brafilius slijeće točno ispred njih. Winxice mu kažu da žele malo porazgovarati s njim, no pojavljuje se pauk i Brafilius iskorištava priliku kako bi pobjegao. On povećava veličinu pauka i naređuje mu da napadne Winxice. One se pokušavaju boriti protiv njega, no uzalud zato što se jedna za drugom one hvataju u njegove paučine. Samo je Layla još uvijek slobodna i trči kako bi uhvatila Brafiliusa, koji je uhvatio Squonka. Divovski pauk pokušava napasti Winxice, no pojavljuje se dinosaurova majka sa svojom bebom i prestrašuje pauka. Winxice su ipak i dalje zarobljene. Tada beba grize paučine i oslobađa Winxice.

U međuvremenu, Brafilius svojim dijamantom provjerava je li plačko životinja s prvom bojom svemira, no to nije on i nervozno ga počinje vrijeđati. On počinje plakati, a Brafilius ga pokušava napasti. No Layla je stigla točno na vrijeme da odbije Brafiliusov napad. Ona rabi svoj poseban napad Butterflix i spašava Squonka, dok je Brafilius još dalje odgurnut suzama životinje. Tada Layla i Squonk formiraju čarobnu svezu, a Layla može razumjeti Squonka. Oni počinju razgovarati, a Squonk kaže da plački nisu životinje s prvom bojom svemira. Tada se pojavljuju još plačaka. Layla ostavlja Squonka, no Squonk ju želi slijediti u sadašnjost. U sadašnjosti, Layla ima spoj s Nexom. Kad se spremaju poljubiti, Squonk im se isprječava na putu, što prestraši Nexa. Layla tada predstavlja Squonka Nexu, i epizoda završava.

## Važni događaji

* Squonk postaje Laylina vilinska životinja.

## Prvo pojavljivanje

* Squonk
* Plački
* Dinosauri

## Likovi

* Bloom
* Stella
* Flora
* Musa
* Layla
* Tecna
* Roxy
* Sky
* Brandon
* Timmy
* Helio
* Nex
* Kalshara
* Brafilius
* Squonk
* Krtokopi
* Plački
* Dinosauri

## Korištene čarolije

* Zmajska obrana — Bloom ju je iskoristila za spašavanje bebe dinosaura.
* Vodeni zagrljaj — Layla ga je iskoristila protiv Brafiliusa.

## Zanimljivosti

* Pauk kojeg Brafilius čini velikim izgleda točno poput pauka iz epizode 18 sezone 4 (Bijes prirode).

## Pogreške

* U jednoj sceni Tecni nedostaje manšeta na nadlaktici.
* U jednoj su sceni Florina krila ljubičasta umjesto zelena.
* U jednoj su sceni Stellina krila ljubičasta umjesto ružičasta, no ova se pogrješka ponavlja i u drugim epizodama.
* U jednoj su sceni Tecnina krila svijetloplava umjesto ljubičasta.